วิกิพีเดีย:รู้ไหมว่า/กรุ 15

== เรื่องที่ผ่านมา**

**25 ธันวาคม 2565**
...นักบุญโมรยา โคสาวี (ในภาพ) ได้รับการยอมรับว่าเป็น "ผู้นับถือพระคเณศคนที่สำคัญที่สุด" และเป็นปฐมาจารย์คนสำคัญของนิกายคาณปัตยะ
*...เกาะเกชม์ในอิหร่านเป็นที่ตั้งของถ้ำเกลือที่ยาวที่สุดเท่าที่มีการค้นพบในปัจจุบัน
*...รัฐซาราวักเป็นรัฐเดียวในประเทศมาเลเซียที่ประชากรส่วนใหญ่นับถือศาสนาคริสต์
*...บิชต์เป็นเครื่องนุ่งห่มของชาวอาหรับที่สวมใส่เพื่อเป็นเกียรติในโอกาสพิเศษและแสดงสถานะทางสังคมเช่นเดียวกับทักซิโดสีดำ
*...ชื่อเรียกของชาวปัญจาบในภาษาปัญจาบและภาษาเปอร์เซียเป็นคำร่วมเชื้อสายเดียวกันกับคำในภาษาสันสกฤต
*...ชาวลัตเวียจำนวนมากมองว่าอนุสรณ์ผู้ปลดปล่อยลัตเวียและรีกาโซเวียตจากผู้รุกรานฟาสซิสต์เยอรมันในรีกานั้นไม่ใช่อนุสาวรีย์แห่งการปลดปล่อย แต่เป็นสัญลักษณ์ของการที่ลัตเวียกลับมาอยู่ภายใต้การยึดครองของสหภาพโซเวียตอีกครั้ง

**23 ธันวาคม 2565**
...อีร์ฟัน ฟันดี (คนขวาในภาพ) เป็นนักฟุตบอลชาวสิงคโปร์คนแรกที่ชนะเลิศไทยลีก
*...นับตั้งแต่กาตาร์ได้รับเลือกเป็นเจ้าภาพฟุตบอลโลก 2022 มีรายงานว่ามีแรงงานต่างด้าวชาวอินเดียเสียชีวิต 250 คนต่อปี อย่างไรก็ตาม รัฐบาลอินเดียระบุว่าจำนวนผู้เสียชีวิตนี้ "ค่อนข้างปกติ" เมื่อเทียบกับจำนวนแรงงานชาวอินเดียในกาตาร์ที่มีถึง 2 ล้านคน
*...การเลือกตั้งทั่วไปในประเทศมาเลเซีย พ.ศ. 2565 เป็นครั้งแรกที่พลเมืองอายุ 18-20 ปีมีสิทธิ์เลือกตั้ง
*...เกาะลองในรัฐนิวยอร์กเป็นเกาะที่ใหญ่ที่สุดในสหรัฐแผ่นดินใหญ่และมีขนาดใหญ่กว่ารัฐโรดไอแลนด์ซึ่งเป็นรัฐที่เล็กที่สุดของประเทศ
*...แม้เฉินผีจะมีมูลค่าไม่สูงนักแต่ชาวกวางตุ้งใช้ประโยชน์กันอย่างแพร่หลาย จึงได้รับยกย่องเป็นหนึ่งในสมบัติทั้งสามแห่งมณฑลกวางตุ้ง ร่วมกับขิงแก่ และฟางหญ้า
*...นาเคนตรัน เค. ธรรมลิงคัมถูกประหารชีวิตฐานขนส่งเฮโรอีนในสิงคโปร์ แม้เป็นผู้พิการทางสติปัญญา

**19 ธันวาคม 2565**
...พิพิธภัณฑ์บริติชเคยปฏิเสธไม่ให้นำเทวรูปพระโพธิสัตว์ตาราที่ได้รับจากศรีลังกา (ในภาพ) จัดแสดงสู่สาธารณะถึง 30 ปี เนื่องมาจากทรวดทรงของเทวรูปที่ดู "อีโรติก" เกินไป
*...เครื่องหมายเลือกตั้งรูปช้างของพรรคพหุชนสมาชเป็นเครื่องหมายเดียวกับที่บี อาร์ อามเพฑกร ใช้แทนกลุ่มของ "พหุชน" ซึ่งหมายถึงผู้ด้อยโอกาสทางวรรณะ
*...แม้ระบบการทำงานเก้าโมงเช้าถึงสามทุ่ม หกวันต่อสัปดาห์ของจีนนั้นจะถูกตราว่าผิดกฎหมาย แต่ก็ยังมีข้อกังขาว่ามีการบังคับใช้กฎหมายแรงงานข้อนี้จริงหรือไม่
*...การแบ่งอินเดียใน ค.ศ. 1947 ก่อให้เกิดการอพยพหมู่ครั้งใหญ่ที่สุดในประวัติศาสตร์ และมีผู้เสียชีวิตจากการอพยพครั้งนี้ประมาณ 200,000–1,000,000 คน
*...นูตคาโทน เป็นสารประกอบคีโทนที่สำคัญและมีราคาแพงที่สุดที่พบในผลเกรปฟรุต
*...สถาบันเซรุ่มแห่งอินเดียเป็นบริษัทผู้ผลิตวัคซีนจำนวนโดสมากที่สุดในโลก

**6 ธันวาคม 2565**
...การเขียนบรรยายโรคคาวาซากิครั้งแรกในวารสารเป็นภาษาอังกฤษของ โทมิซากุ คาวาซากิ (ในภาพ) มีลักษณะ "ชวนฉงนและมีสีสัน" จนทำให้เขาได้รับการยอมรับว่าเป็น "ครึ่งเชอร์ล็อก โฮมส์ ครึ่งชาลส์ ดิกคินส์"
*...เรือนจำติหารเป็นเรือนจำที่ใหญ่ที่สุดในเอเชียใต้
*...แม้ฝรั่งเศสและเบลเยียมจะพยายามรับผู้ลี้ภัยไร้สัญชาติ เมฮ์รอน แครีมี นอเซรี แต่เขาปฏิเสธลงนามในเอกสารเพราะไม่ได้ใช้ชื่อและสัญชาติตามที่เขาต้องการ ทำให้เขาต้องอาศัยในท่าอากาศยานนานาชาติปารีส-ชาร์ล เดอ โกลต่อไปถึง 16 ปี และเสียชีวิตในท่าอากาศยานแห่งนั้น
*...คำแปลตรงตัวของวลีให้กำลังใจ add oil (เติมน้ำมัน) ในภาษากวางตุ้งนั้นถือว่าเป็นคำที่แปลเป็นอังกฤษให้ดีได้ยากที่สุด
*...หลังเสาแห่งความอัปยศในฮ่องกงถูกรื้อถอนไป ศิลปินเจ้าของชิ้นงานได้เพิกถอนการคุ้มครองสิทธิในชิ้นงาน ทำให้ผู้อื่นสามารถสร้างงานเลียนแบบของประติมากรรมนี้ได้ เพียงแต่จะต้องนำรายได้ไปสมทบกลุ่มเรียกร้องประชาธิปไตยในฮ่องกงเท่านั้น
*...หนังสือ ฟานฮั่นเหอฉือจ่างจงจู ถือเป็นแหล่งข้อมูลทางสัทวิทยาที่สำคัญสำหรับการศึกษาภาษาตังกุต

**28 พฤศจิกายน 2565**
...อีซาแบลา เมนิง (ในภาพ) เป็นชาวบราซิลคนแรกที่ชนะเลิศมิสแกรนด์อินเตอร์เนชันแนล
*...การที่ดัตช์รบแพ้ติรุวิตางกูร์ ซึ่งเป็นราชอาณาจักรในอินเดียใต้ ถือเป็นครั้งแรกที่ยุทธวิธีแบบตะวันตกพ่ายให้กับนักรบพื้นเมืองในเอเชีย
*...ในทศวรรษ 1980 ผู้นำโรมาเนีย นีกอลาเอ ชาวูเชสกู ออกนโยบายรัดเข็มขัด ซึ่งรวมถึงการจำกัดการบริโภคแคลอรีต่อวันด้วยเหตุผลว่า "ชาวโรมาเนียกินมากเกินไป"
*...วลี "สาวทเว็นจัง" เป็นวลีที่ใช้ดูถูกผู้หญิงในประเทศเกาหลีใต้ที่ยอมทนรับประทานอาหารราคาถูกเพื่อเอาเงินไปซื้อสินค้าราคาแพง
*...ชาวโอกินาวะตอนเหนือมองว่าเทศกาลยุกกะ นุ ฮี เป็นเทศกาลของตอนใต้และตอนกลางของเกาะ โดยพึ่งเผยแพร่ทั่วทั้งเกาะในช่วงกลางสมัยเมจิ
*...สำนวน "องุ่นเปรี้ยว" จากนิทานอีสป ใช้กล่าวถึงการดูแคลนสิ่งที่ผู้ดูแคลนไม่อาจเข้าถึงได้

**23 พฤศจิกายน 2565**
...นอกจากจะเป็นทะเลสาบที่ใหญ่ที่สุดในแอฟริกาแล้ว ทะเลสาบวิกตอเรีย (ในภาพ) ยังเป็นทะเลสาบเขตร้อนที่ใหญ่ที่สุดในโลกและเป็นทะเลสาบน้ำจืดที่มีขนาดใหญ่เป็นอันดับสองของโลก
*...ตฤณมูลคองเกรสเป็นพรรคการเมืองอินเดียที่ใหญ่ที่สุดเป็นอันดับสาม รองจากภารตียชนตาและคองเกรสแห่งชาติอินเดีย
*...เหตุเพลิงไหม้หอผู้ป่วยโควิด-19 ในปียาตราเนอัมตส์ ทำให้ประชาชนชาวโรมาเนียกลับมาสนใจระบบสาธารณสุขและการแทรกแซงทางการเมืองในการบริหารโรงพยาบาลในประเทศ
*...กษัตริย์แห่งมัลละมีดำริให้สร้างบ่อน้ำรานีโปขรีขึ้นในกาฐมาณฑุเพื่อปลอบประโลมราชินีที่กำลังเศร้าโศกจากการสูญเสียบุตรไปเพราะถูกช้างเหยียบเสียชีวิต
*...การเสียชีวิตจากการทำงานหนักในญี่ปุ่นมีรายงานครั้งแรกใน ค.ศ. 1969
*...คำว่า "อีฬัม" ในชื่อ ทมิฬอีฬัม ขบวนการแบ่งแยกดินแดนทางตอนเหนือและตะวันออกของศรีลังกา เป็นชื่อโบราณในภาษาทมิฬของศรีลังกา

**16 พฤศจิกายน 2565**
...นิทานเรื่อง ผูกกระดิ่งแมว (ในภาพ) สอนให้รู้จักประเมินแผนการจากความเป็นไปได้มิใช่เพียงผลลัพธ์ที่ต้องการเพียงอย่างเดียว
*...อาวุธจรวดที่พัฒนาโดยมหาราชาแห่งราชอาณาจักรไมสูรุในอินเดีย มีอิทธิพลอย่างมากต่อการพัฒนาจรวดของอังกฤษที่ต่อมานำมาใช้ในสงครามนโปเลียน
*...การฉ้อโกงที่เกี่ยวเนื่องกับเหตุเพลิงไหม้ไนต์คลับคอลเลกทีฟส่งผลให้เกิดการประท้วงจนนายกรัฐมนตรีของโรมาเนียในเวลานั้นลาออก
*...ลัทธิแอลีเยฟกำหนดให้ทุกเมืองในประเทศอาเซอร์ไบจานต้องตั้งชื่อถนนตามเฮย์แดร์ แอลีเยฟ อย่างน้อยหนึ่งสาย เช่นเดียวกันกับศูนย์และพิพิธภัณฑ์รวม 60 แห่งในประเทศที่ใช้ชื่อเขา
*...ท่าอากาศยานที่อันตรายที่สุดในโลก ท่าอากาศยานเทนซิง-ฮิลลารี มีรันเวย์ที่ว่ากันว่าเอดมันด์ ฮิลลารี ผู้ก่อสร้าง ต้องเอาสุราไปให้กับชาวท้องถิ่นมาเต้นกระทืบเท้าเพื่อทำให้รันเวย์ดินนี้เรียบ
*...มอยนอกเคยเป็นเมืองท่าและแหล่งอุตสาหกรรมประมงที่สำคัญริมทะเลอารัลของอุซเบกิสถานจนกระทั่งทะเลแห้งเหือดไป

**14 พฤศจิกายน 2565**
...ในช่วงหนึ่ง รูปที่มีทุกที่ของนีกอลาเอ ชาวูเชสกู (ในภาพ) เคยเป็นภาพถ่ายมุมที่เห็นหูของเขาแค่ข้างเดียว ซึ่งนำไปสู่มุกวลีภาษาโรมาเนีย "หูเดียว" ที่แปลว่า "เป็นบ้า" ก่อนที่ภาพเหล่านี้จะถูกแทนที่ด้วยภาพถ่ายใหม่ที่แสดงให้เห็นหูของเขาครบทั้งสองข้าง
*...รัฐไฮเดอราบาดเคยเป็นรัฐมหาราชาที่มั่งคั่งที่สุดของอินเดียในสมัยอังกฤษปกครองใน ค.ศ. 1901
*...การโจมตีทางอากาศที่ญี่ปุ่นโดยฝ่ายสัมพันธมิตรเป็นปัจจัยหลักที่ทำให้ญี่ปุ่นยอมจำนนในสงครามโลกครั้งที่สอง
*...การประท้วงคณบดีคนใหม่ของสถาบันการแพทย์เนปาลโดยแพทยสมาคมเนปาลซึ่งนำโดยโควินทะ เค. ซี. นำไปสู่การปิดโรงพยาบาลทั่วประเทศและการลาออกหมู่ของแพทย์กว่าร้อยคน
*...รัฐบาลตุรกีมีความพยายามให้การประชุมนานาชาติว่าด้วยฮอโลคอสต์และการฆ่าล้างเผ่าพันธุ์ในเทลอาวีฟถูกยกเลิกเพราะมีการพูดถึงการฆ่าล้างเผ่าพันธุ์ชาวอาร์มีเนียที่ตุรกีปฏิเสธมาตลอด
*...เมืองกอแทมซิตี ซึ่งรู้จักกันในฐานะเมืองที่อยู่ของแบทแมน มีนครนิวยอร์กเป็นต้นแบบหลัก

**4 พฤศจิกายน 2565**
...มือชี้ปากย้ำ (ในภาพ) เป็นขั้นตอนในความปลอดภัยในอาชีพที่ช่วยลดความผิดพลาดได้เกือบ 85% เมื่อทำงานง่าย ๆ
*...วเยาหาร รามมโนหร สิงหา เป็นผู้วาดภาพประกอบรัฐธรรมนูญอินเดีย
*...ซาอุดีอาระเบียเป็นประเทศอาหรับประเทศเดียวที่เป็นสมาชิกของกลุ่มประเทศเศรษฐกิจขนาดใหญ่ จี 20
*...สถานีรถไฟตีมีชออาราเหนือเป็นสถานีรถไฟที่ใหญ่ที่สุดในโรมาเนียตะวันตก
*...มีการกล่าวถึงพระโคตมพุทธเจ้าว่าทรงเป็นบุคคลเดียวกันกับศาสดาษูลกิฟล์ในศาสนาอิสลาม และเป็นอวตารของพระวิษณุในความเชื่อของศาสนาซิกข์และศาสนาฮินดู
*...นกมาเลาเป็นนกเมกะโพดที่เหลือรอดเพียงสปีชีส์เดียวในภูมิภาคพอลินีเชีย

**31 ตุลาคม 2565**
...มัสยิดชญานวาปี (ในภาพ) ในพาราณสีสร้างขึ้นบนซากของโบสถ์พราหมณ์ที่ถูกทุบทำลาย ปัจจุบันเป็นพื้นที่ที่มีการป้องกันหนาแน่นและอนุญาตให้เฉพาะชาวมุสลิมเข้าไปเท่านั้น
*...เชฟชาวไทย-อังกฤษ สายพิณ มอร์ ก่อตั้งร้านอาหารไทย “โรซาส์ไทยคาเฟ่” ซึ่งประสบความสำเร็จอย่างมากในลอนดอน
*...รัฐบาลราณาแห่งเนปาลเคยขับไล่พระภิกษุสงฆ์ออกจากประเทศด้วยเหตุผลว่าทำให้ผู้คนละทิ้งศาสนาฮินดู, ส่งเสริมให้สตรีละทิ้งครอบครัว และเขียนหนังสือด้วยภาษาเนวาร์
*...สโมสรดำน้ำบริติชเป็นองค์กรดำน้ำแห่งแรกที่มีการนำอากาศผสมพิเศษหรือไนตรอกซ์มาใช้ในการดำน้ำเพื่อสันทนาการ
*...ในยุคฟื้นฟูเมจิ เกิดการกดขี่ศาสนาพุทธที่ชัดเจนที่สุดของญี่ปุ่น โดยมีการทำลายวัดพุทธกว่า 40,000 แห่ง
*...อดีตผู้นำเผด็จการของอาร์เจนตินา ฆอร์เฆ ราฟาเอล บิเดลา ได้รับการกล่าวขานว่าเป็น "ฮิตเลอร์แห่งปัมปา" จากการปกป้องผู้ลี้ภัยนาซีในประเทศ

**24 ตุลาคม 2565**
...บาบิโลโนเกีย งานศิลปะรูปมือถือจากปี พ.ศ. 2555 (ในภาพ) ถูกสื่อชายขอบนำไปอ้างว่าเป็นโบราณวัตถุอายุ 800 ปี จนถึง 1,300 ปีก่อนคริสต์ศักราช
*...มีการกำหนดให้วันเกิดของ อะบุล กะลาม อาซาด ผู้วางรากฐานการศึกษาและรัฐมนตรีศึกษาธิการคนแรกของอินเดีย เป็นวันการศึกษาแห่งชาติของประเทศ
*...เซอร์โทมัส สแตมฟอร์ด แรฟเฟิลส์ เขียนถึงซากของโตรวูลัน ราชธานีของอาณาจักรมัชปาหิต ที่เขาค้นพบว่าเป็น "เกียรติยศศักดิ์ศรีของชวา"
*...โดโลเรส เวร์ตา ผู้นำแรงงานชาวอเมริกัน เป็นสตรีเชื้อสายลาตินอเมริกาคนแรกที่ได้รับการบรรจุชื่อในหอเกียรติยศสตรีของสหรัฐ
*...ทัณฑ์นรก เป็นละครโทรทัศน์เกาหลีเรื่องแรกที่ได้ฉายในเทศกาลภาพยนตร์นานาชาติที่โทรอนโต และเป็นละครเน็ตฟลิกซ์ที่มีผู้ชมมากที่สุดในโลกในวันหลังเปิดตัว
*...เฟรเดอริก แซงเงอร์ นักชีวเคมีชาวอังกฤษ เป็นคนแรกที่ได้รับรางวัลโนเบลสาขาเคมีถึงสองครั้ง

**20 ตุลาคม 2565**
...ทักษิณคังโคตรี (ในภาพ) เป็นสถานีวิจัยแห่งแรกของอินเดียบนแอนตาร์กติกา
*...แคโรลีน เบอร์ทอซซี หนึ่งในผู้ได้รับรางวัลโนเบลสาขาเคมีประจำปี 2022 เคยเล่นดนตรีร่วมวงกับทอม โมเรลโล มือกีตาร์วงเรจอะเกนสต์เดอะแมชชีนขณะที่ทั้งคู่เรียนอยู่ที่มหาวิทยาลัยฮาร์วาร์ด
*...เดอะนิวยอร์กไทมส์ เรียกขาน อาเลส บิอัลเลียตสกี นักเคลื่อนไหวประชาธิปไตยชาวเบลารุส ว่าเป็น "เสาหลักแห่งการเคลื่อนไหวด้านสิทธิมนุษยชนในยุโรปตะวันออก"
*...ผู้เสียชีวิตทั้งหมดในเหตุเพลิงไหม้โกดังเก็บวิสกี้ในดับลินเมื่อ ค.ศ. 1875 เสียชีวิตจากภาวะแอลกอฮอล์เป็นพิษเนื่องจากดื่มวิสกี้ที่ไหลออกมามากเกินไป
*...หน้าปัดนาฬิกาของหอนาฬิกาจัมกาดังในจังหวัดสุมาตราตะวันตกใช้อักษร IIII สำหรับเลขสี่ แทนที่จะเป็นเลขโรมัน IV
*...การแสดงช่วงพักครึ่งในซูเปอร์โบวล์ครั้งที่ 49 เป็นการแสดงช่วงพักครึ่งซูเปอร์โบวล์ที่มีผู้เข้าชมมากที่สุด

**18 ตุลาคม 2565**
...พิพิธภัณฑ์อินเดีย (ในภาพ) ในโกลกาตา เป็นพิพิธภัณฑ์ที่เก่าแก่และใหญ่ที่สุดของประเทศอินเดีย
*...ผู้รับรางวัลโนเบลสาขาสรีรวิทยาหรือการแพทย์ประจำปี 2022 สวันเตอ แพบู เป็นบุตรชายของนักชีวเคมี ซูเนอ แบร์ยสเตริม ซึ่งก็เป็นผู้ร่วมรับรางวัลโนเบลสาขานี้เช่นกันเมื่อ 40 ปีก่อน
*...การแสดงช่วงพักครึ่งในซูเปอร์โบวล์ครั้งที่ 51 เป็นการแสดงช่วงพักครึ่งซูเปอร์โบวล์ที่ได้รับการเสนอชื่อเข้าชิงรางวัลเอมมีมากที่สุด
*...ข้าราชบริพารในราชวงศ์บังกลีจะทำพิธีสาบานตนต่อหน้าพระอัคนีในปูราเกอเฮิน และหากไม่ปฏิบัติตามที่สาบานไว้จะต้องคำสาปกระทบแก่ตนเอง ครอบครัว และลูกหลาน
*...วันผู้พิทักษ์แห่งยูเครน เป็นวันหยุดที่กำหนดแทนวันพิทักษ์ปิตุภูมิ จากความไม่ต้องการฉลองตามปฏิทินประวัติศาสตร์ทางทหารของรัสเซีย
*...ในสมัยราชวงศ์ที่ยี่สิบห้า มีการสร้างพีระมิดหลายแห่งเป็นครั้งแรกนับตั้งแต่สมัยอาณาจักรกลางของอียิปต์

**3 ตุลาคม 2565**
...กล่าวกันว่าโดม (ในภาพทางขวา) ของมหาวิหารแม่พระแห่งภูเขาคาร์แมลในนิกายโรมันคาทอลิก สร้างขึ้นให้สูงกว่าหอระฆัง (ในภาพทางซ้าย) ของอาสนวิหารนักบุญเปาโลในนิกายอังกลิคัน เพื่อแข่งขันกัน
*...รัฐบาลอินเดียอนุมัติให้กรนาฏกขาทิคราโมทโยคสัมยุกตสังฆะเป็นผู้ผลิตและจำหน่ายธงชาติอินเดียแห่งเดียวในประเทศ
*...รัฐบาลอิหร่านพยายามระงับการประท้วงกรณีแมฮ์ซอ แอมีนี ด้วยการจำกัดการเข้าถึงอินเทอร์เน็ตและสลายการชุมนุมจนมีผู้เสียชีวิต ถือเป็นครั้งร้ายแรงที่สุดตั้งแต่การประท้วงใหญ่เมื่อสามปีก่อน
*...การเสียชีวิตของลิบบี ไซออน นำไปสู่กฎหมายจำกัดเวลาทำงานของแพทย์ประจำบ้านในรัฐนิวยอร์กและการปรับปรุงสภาพการทำงานของแพทย์ฝึกหัดของสถาบันผลิตแพทย์ในสหรัฐ
*...วัฒนธรรมบาหลีอากาของตรูญันให้ไว้ร่างของคนที่แต่งงานแล้วไว้บนดินและทิ้งไว้ให้ย่อยสลาย ส่วนร่างของคนโสดจะฝังในหลุมศพ
*...มิวสิกวิดีโอเพลง "ริบบิ้นเลิฟคัลเลอร์แบล็ค" ของปาล์มมี เป็นผลงานกำกับมิวสิกวิดีโอชิ้นแรกของพชร์ อานนท์

**28 กันยายน 2565**
...เอ็ม. จี. รามจันทรัน (ในภาพ) ซึ่งดำรงตำแหน่งผู้ว่าการรัฐทมิฬนาฑูเป็นเวลา 10 ปี  เป็นนักแสดงคนแรกที่ได้ขึ้นดำรงตำแหน่งเป็นผู้ว่าการรัฐในอินเดีย
*...อาสนวิหารออร์ทอดอกซ์ตีมีชออาราสร้างขึ้นบนเสาเข็มกว่า 1,000 ต้น
*...ไฟศักดิ์สิทธิ์ที่วิหารไฟแห่งแยซด์ เป็นไฟศักดิ์สิทธิ์ระดับสูงสุดของศาสนาโซโรอัสเตอร์ไฟเดียวจากทั้งเก้าไฟ ที่ประดิษฐานในอิหร่าน ในขณะที่อีกแปดไฟที่เหลืออยู่ในอินเดีย
*...แม้การเสียชีวิตของเด็กหญิงวัยสามขวบ มีลีซา รากิช จากการทิ้งระเบิดของเนโทในเบลเกรด จะได้รับความสนใจอย่างมากจากสื่อในเซอร์เบีย แต่ในข่าวของตะวันตกแทบไม่มีการรายงานถึงเธอเลย
*...อาร์ชบิชอปธีโอฟานเป็นอาร์ชบิชอปของนิกายอีสเทิร์นออร์ทอดอกซ์คนแรกที่มีเชื้อสายเกาหลี
*...ผลการตรวจวัดอายุคาร์บอนของผ้าห่อพระศพของพระเยซูที่ตูริน พบว่ามาจากสมัยยุคกลาง ไม่ใช่ยุคร่วมสมัยเดียวกับที่พระเยซูทรงถูกตรึงกางเขน

**23 กันยายน 2565**
...รัฐธรรมนูญอินเดีย (ปกในภาพ) เป็นรัฐธรรมนูญแห่งชาติที่เขียนด้วยมือที่ยาวที่สุดในโลก
*...ชาวแอลเบเนียยกย่องสกานเดร์เบกในฐานะผู้นำคนเดียวคนแรกของประเทศ
*...พยานพระยะโฮวาตีความพระคัมภีร์ไบเบิลว่าห้ามคริสต์ศาสนิกชนรับการถ่ายเลือดแม้ในกรณีที่อันตรายถึงชีวิต
*...ค่าไฟฟ้าและทำความร้อนต่อปีของวังรัฐสภาของโรมาเนียสูงเทียบเท่าค่าไฟฟ้าและทำความร้อนต่อปีของเมืองขนาดกลางหนึ่งเมือง
*...ถึงแม้จะอ้างว่าเป็นของเมโสอเมริกาโบราณ แต่แท้จริงแล้วกะโหลกคริสตัลสร้างขึ้นในยุโรปในศตวรรษที่ 19
*...ในศาสนาเชน การอดอาหารจนเสียชีวิต ไม่ถือเป็นการฆ่าตัวตายเพราะถือทำไปโดยปราศจากตัณหา

**18 กันยายน 2565**
...พีระมิดแห่งติรานา (ในภาพ) เคยเป็นสิ่งก่อสร้างเดี่ยวที่แพงที่สุดในแอลเบเนียในเวลานั้น
*...นักวิจารณ์วรรณกรรมถือให้ โองการปีศาจ เป็น "ความสำเร็จทางสุนทรีย์ที่ยิ่งใหญ่ที่สุด" ของนักเขียน ซัลมัน รัชดี แม้จะเป็นหนังสือที่ผิดกฎหมายในปากีสถาน อินเดีย และอีกหลายประเทศก็ตาม
*...ลาลเจาก์ในศรีนคร ประเทศอินเดีย ตั้งชื่อโดยนักกิจกรรมที่ได้รับแรงบันดาลใจมาจากการปฏิวัติรัสเซีย
*...นักบุญซาวาได้รับการยกย่องให้เป็นผู้ริเริ่มวรรณกรรมยุคกลางของเซอร์เบียและเป็นผู้เขียนรัฐธรรมนูญที่เก่าแก่ที่สุดของประเทศ
*...ในรัชสมัยสมเด็จพระเพทราชา เกิดการระบาดของไข้ทรพิษครั้งใหญ่ที่สุดในสมัยกรุงศรีอยุธยา
*...ในพรีเมียร์ลีก ฤดูกาล 2015–16 บริษัทรับพนันตั้งอัตราต่อรองที่สโมสรฟุตบอลเลสเตอร์ซิตีจะชนะเลิศไว้เพียง 5000 ต่อ 1 ทำให้เมื่อสโมสรชนะเลิศมีการจ่ายเงินรางวัลครั้งใหญ่ที่สุดในประวัติศาสตร์การรับพนันการแข่งขันกีฬาของอังกฤษที่จำนวน 25 ล้านปอนด์

**14 กันยายน 2565**
...ศัลยแพทย์อาสาในพื้นที่ภัยพิบัติและเขตสงคราม เดวิด น็อต (ในภาพ) ได้รับการเรียกขานให้เป็น "อินเดียนาโจนส์แห่งวงการศัลยศาสตร์"
*...วิชยวาฑะเป็นจุดกึ่งกลางทางภูมิศาสตร์ของรัฐอานธรประเทศ
*...แอนแวร์ ฮอจา สั่งให้สร้างหลุมหลบภัยทั่วประเทศแอลเบเนียมากกว่า 173,000 แห่งเพื่อป้องกันภัยรุกรานจากต่างประเทศ
*...การกักกันชาวอุยกูร์ตามอำเภอใจในซินเจียงโดยรัฐบาลจีนถือเป็นการกักกันชนกลุ่มน้อยทางชาติพันธุ์หรือศาสนาที่ใหญ่ที่สุดนับตั้งแต่สงครามโลกครั้งที่สอง
*...ฟาโรห์อาโมสที่ 2 ทรงเป็นฟาโรห์ผู้ยิ่งใหญ่พระองค์สุดท้ายของอียิปต์ก่อนถูกเปอร์เซียพิชิต
*...โคกูบุนจิเป็นที่ตั้งของเขตอนุรักษ์ธรรมชาติที่ใหญ่ที่สุดแห่งหนึ่งในพื้นที่รอบโตเกียว

**9 กันยายน 2565**
...ในคราวสงครามเก้าทัพ ฟรานซิส ไลต์ (รูปปั้นในภาพ) เป็นผู้เตือนชาวถลางว่าเมืองอาจถูกพม่าโจมตี ซึ่งเป็นผลให้ชาวถลางชนะการรบ
*...หม้อไฟแบบฉงชิ่ง แบ่งหม้อออกเป็นตาราง 9 ช่อง โดยในแต่ละช่องจะให้ความร้อนและความเข้มข้นของน้ำซุปที่แตกต่างกัน เพื่อให้รสชาติที่ดีที่สุด
*...เทราปที มุรมูเป็นประธานาธิบดีอินเดียคนแรกที่เป็นชาวชนเผ่า, คนที่สองที่เป็นสตรี และยังเป็นประธานาธิบดีที่อายุน้อยที่สุดของอินเดีย
*...เด็กผู้หญิงที่ป่วยกลุ่มอาการแม็คคูน–อัลไบรต์มีภาวะเริ่มเจริญพันธุ์ก่อนวัยมากถึงเกือบหกเท่าของเด็กผู้ชายที่ป่วยด้วยกลุ่มอาการเดียวกัน
*...ในประเทศญี่ปุ่น การรับคู่รักร่วมเพศอีกฝ่ายที่เด็กกว่าเป็นบุตรบุญธรรมเป็นหนึ่งในวิธีการให้ได้รับซึ่งผลประโยชน์เทียบเท่ากับครอบครัวที่สมรสตามกฎหมาย
*...นวนิยาย โองการปีศาจ ของซัลมัน รัชดี เป็นดั่ง "การแบ่งแยกชาวมุสลิมออกจากชาวตะวันตกด้วยเส้นแบ่งความต่างทางวัฒนธรรม"

**7 กันยายน 2565**
...การตัดมดลูก (ตัวอย่างแผนภาพในภาพ) เป็นหัตถการศัลยศาสตร์ทางนรีเวชที่ทำมากเป็นอันดับสองในสหรัฐ รองจากการผ่าท้องทำคลอด
*...มีเรื่องเล่าว่ามันฝรั่งทอดเกิดจากการที่ลูกค้าตีกลับเฟรนช์ฟรายส์เพราะว่า "หนาเกินไป" พ่อครัวจึงฝานมันฝรั่งเป็นแผ่นบาง ๆ เสิร์ฟแทน
*...ซิงเกิล "บีลีฟเวอส์" ของบีเอ็นเคโฟร์ตีเอต ได้สมาชิกจากวงรุ่นพี่ เอเคบีโฟร์ตีเอต มาช่วยในการผลิตเพลง
*...ไอโซมอลโตโอลิโกแซ็กคาไรด์ถูกใช้เป็นแหล่งของใยอาหารเป็นส่วนใหญ่ในสหรัฐ และยังมีการใช้เป็นสารให้ความหวานโดยมีความหวานประมาณครึ่งหนึ่งของน้ำตาลซูโครส
*...โกฏาในรัฐราชสถาน เป็นหนึ่งในศูนย์กลางการเรียนพิเศษเพื่อสอบเข้ามหาวิทยาลัยของอินเดีย โดยสร้างรายได้มากจนเบียดบังอุตสาหกรรมอื่น ๆ ของเมือง
*...เหตุกราดยิงที่เซติเญ พ.ศ. 2565 เป็นเหตุกราดยิงที่ร้ายแรงที่สุดในมอนเตเนโกรนับตั้งแต่การสังหารหมู่ในสมัยยูโกสลาเวียในสงครามโลกครั้งที่สอง ซึ่งก็เกิดขึ้นในเซติเญเช่นกัน

**5 กันยายน 2565**
...ภาษาทมิฬ (ตัวอย่างอักษรในภาพ) เป็นหนึ่งในภาษาคลาสสิกที่คงอยู่นานที่สุดในโลก และได้รับการกล่าวขานว่าเป็น "ภาษาเดียวในอินเดียสมัยใหม่ที่สืบทอดจากอดีตอย่างต่อเนื่อง"
*...พริกที่ใช้ทำปาปริก้ามีรสชาติที่เบาและมีเนื้อที่บางกว่าพริกที่รับประทานกันทั่วไป
*...เทศบาลของประเทศเม็กซิโกเป็นระบบเทศบาลแรกในทวีปอเมริกา
*...จุนทกัมมารบุตรเป็นผู้ถวายพระกระยาหารมื้อสุดท้ายแด่พระโคตมพุทธเจ้า
*...เรดบูลเป็นตราสินค้าเครื่องดื่มชูกำลังที่ได้รับความนิยมสูงสุดของปี พ.ศ. 2562
*...ครั้งหนึ่งกองทัพที่แข็งแกร่งที่สุดในโลกเป็นของอารยธรรมอัสซีเรีย

**2 กันยายน 2565**
...การเพาะปลูกสาหร่ายพวงองุ่น (ในภาพ) เชิงพาณิชย์เกิดขึ้นครั้งแรกในประเทศฟิลิปปินส์หลังจากที่มีการนำไปเพาะเลี้ยงในบ่อปลาโดยไม่ได้ตั้งใจ
*...มีผู้พูดภาษาในตระกูลภาษาจีน-ทิเบตมากเป็นอันดับที่สองของโลก รองจากตระกูลภาษาอินโด-ยูโรเปียน
*...ในประเทศไทยมีบันทึกการพบเห็นนกกรีดน้ำเพียง 4 ครั้งในรอบ 127 ปี
*...ภาวะหลอดลมฝอยอักเสบทั่วแบบกระจายพบได้มากที่สุดในคนญี่ปุ่นที่อัตราความชุก 11 ต่อ 100,000
*...การปะทุของภูเขาไฟเย็นยวดยิ่งสามารถใช้คาดการณ์ถึงแหล่งสะสมมีเทนในชั้นบรรยากาศได้
*...ความพ่ายแพ้ของบราซิลต่อเยอรมนี 1–7 ในฟุตบอลโลก 2014 เป็นหนึ่งในสองนัดของทีมชาติบราซิลที่แพ้ด้วยผลต่างประตูมากที่สุด จนถูกกล่าวว่าเป็น “ความอัปยศของชาติ”

**31 สิงหาคม 2565**
...ขบวนการศาสนาโบสถ์แห่งความสามัคคีเป็นที่รู้จักมากจากพิธีกรรมสมรสหมู่ ซึ่งศาสนิกชนของขบวนการเรียกว่า การรับพรมงคลสมรสที่ศักดิ์สิทธิ์
*...สะพานว่านอันเคยเป็นสะพานแบบโค้งสร้างด้วยไม้ที่ยาวที่สุดในประเทศจีนจนกระทั่งถูกเพลิงไหม้วอดไปในปี พ.ศ. 2565
*...ประเทศญี่ปุ่นไม่มีธงชาติหรือเพลงชาติอย่างเป็นทางการ กระทั่งการตราพระราชบัญญัติธงชาติและเพลงชาติใน ค.ศ. 1999
*...ผลดีเอ็นเอของสตรีคนหนึ่งที่พบในจุดเกิดอาชญากรรมกว่า 40 แห่งทั่วเยอรมนี, ฝรั่งเศส และออสเตรีย จนทำให้เจ้าหน้าที่เรียกขานว่าอาชญากรรายนี้เป็น "ผีแห่งไฮล์บร็อน" แท้จริงแล้วเป็นการปนเปื้อนจากสตรีในโรงงานผลิตคัตตันบัดของตำรวจที่ใช้เก็บตัวอย่างจากจุดเกิดเหตุอาชญากรรม
*...คอนติถูกกล่าวว่าเป็น "หนึ่งในกลุ่มบุคคลที่ปล่อยซอฟต์แวร์เข้ารหัสเพื่อเรียกค่าไถ่ที่โหดเหี้ยมที่สุด"
*...ท่าอากาศยานพาณิชย์ที่ใหญ่และพลุกพล่านที่สุดในรัฐไวโอมิง และเป็นแห่งเดียวในสหรัฐที่ตั้งอยู่ภายในอุทยานแห่งชาติ ตั้งอยู่ที่แจ็กสันโฮล

**11 สิงหาคม 2565**
...ลตา มังเคศกร (ในภาพ) ได้รับการกล่าวถึงอย่างกว้างขวางว่าเป็นหนึ่งในนักร้องที่ยิ่งใหญ่ที่สุดและมีอิทธิพลมากที่สุดในอินเดีย
*...นกปลีกล้วยลายเป็นนกปลีกล้วยเพียงชนิดเดียวในประเทศไทยที่จำกัดถิ่นอาศัยอยู่ในป่าบนภูเขา
*...หม่อมซ่มจีน ราชานุประพันธ์ เป็นสตรีชาวสยามคนแรกที่ได้รับบันทึกเสียงลงแผ่นเสียง
*...โรงพยาบาลเซนต์เจมส์เป็นโรงพยาบาลแห่งแรกในไอร์แลนด์ที่มีบริการตรวจเอชไอวีและตับอักเสบเป็นประจำสำหรับผู้ป่วยทุกราย
*...สงครามบอลข่านเป็นดั่ง "ลางบอกเหตุของสงครามโลกครั้งที่หนึ่ง"
*...ชายแดนไทย–พม่า มีการตกลงครั้งล่าสุดใน พ.ศ. 2534

**6 สิงหาคม 2565**
...การลอบสังหารอิเนจิโร อาซานูมะ หัวหน้าพรรคสังคมนิยมญี่ปุ่น (ในภาพ) ทำให้พรรคเสื่อมถอยลงจนเสียที่นั่งทั้งหมดในรัฐสภาในเวลาต่อมา
*...แม้ภัยพิบัติกากน้ำตาลที่บอสตันเมื่อ ค.ศ. 1919 จะผ่านมาหลายทศวรรษแล้ว แต่คนในพื้นที่ที่เกิดเหตุรายงานว่ายังคงได้กลิ่นของกากน้ำตาลอยู่ในวันที่อากาศร้อน ๆ
*...นกกินปลีท้ายทอยน้ำเงินเคยถูกจัดในสกุล Hypogramma ทั้งที่สกุลนี้ถูกใช้ไปแล้วในอันดับผีเสื้อ
*...บุพเพสันนิวาส 2 เป็นภาพยนตร์ไทยเรื่องแรกที่มีการระดมทุนด้วยสินทรัพย์ดิจิทัล
*...ในรัสเซีย คำว่า "คำเตือนครั้งสุดท้ายของจีน" เป็นสุภาษิตหมายถึง "คำขู่ลอย ๆ"
*...พิธีปลงศพของหว่อง อากิ๊ว ก่อให้เกิดข้อถกเถียงด้านเสรีภาพในการนับถือศาสนาของประเทศมาเลเซีย

**4 สิงหาคม 2565**
...หลังจากละครชุดทางโทรทัศน์เกาหลีเรื่องสควิดเกม เล่นลุ้นตาย ประสบความสำเร็จไปทั่วโลก ยอดผู้ติดตามบัญชีอินสตาแกรมของ อี ยู-มี (ในภาพ) เพิ่มขึ้นมากกว่า 6 เท่าในเวลาเพียง 3 วัน
*...ชาฮีด ข่าน เป็นบุคคลร่ำรวยที่สุดในประเทศปากีสถาน
*...เคแอลเอ็มเป็นสายการบินภายใต้ชื่อเดิมที่เก่าแก่ที่สุดที่ยังคงให้บริการในปัจจุบัน
*...สโมสรฟุตบอลฟูลัมเป็นสโมสรฟุตบอลจากกรุงลอนดอนเก่าแก่ที่สุดที่ยังแข่งขันในระบบอาชีพ
*...ศาสนามะพร้าวในประเทศเวียดนามสนับสนุนให้ศาสนิกบริโภคน้ำกะทิและผลิตภัณฑ์จากมะพร้าวเป็นนิจ
*...Nicotiana benthamiana ใช้เป็นสิ่งมีชีวิตตัวแบบในการวิจัยด้านไวรัสวิทยาพืช เนื่องจากสามารถติดเชื้อโรคพืชจำนวนมาก

**31 กรกฎาคม 2565**
...ฟาซาดของหะวามหัล (ในภาพ) แท้จริงแล้วเป็นด้านหลังของวัง
*...ผู้ป่วยของแม่ตาวคลินิกร้อยละ 48 มาจากนอกประเทศไทย
*...ภาพถ่าย พลังดอกไม้ เป็นภาพเอกลักษณ์แทนทศวรรษ 1960
*...มหาวิทยาลัยเมย์นูธเป็นมหาวิทยาลัยเล็กที่สุดและเติบโตเร็วที่สุดของไอร์แลนด์
*...การตีความว่าเมื่อคนญี่ปุ่นพูดคำว่า "ไฮ" หรือพยักหน้าระหว่างสนทนาเป็นการเห็นด้วยหรือยอมรับอาจเป็นการตีความผิด
*...นักวิจารณ์ดนตรีคนหนึ่งมองว่าท่อนเปิดของเพลง "สไตล์" เป็นการสื่ออ้อม ๆ ถึงการมีเพศสัมพันธ์ ทั้งที่เทย์เลอร์ สวิฟต์ไม่เคยเขียนถึงในเพลงมาก่อน

**14 กรกฎาคม 2565**
...นักศึกษาชาวอเมริกัน ออตโต วอร์มเบียร์ (ในภาพ) ถูกคุมขังในเกาหลีเหนือยาวนานถึง 17 เดือนด้วยความผิดฐานพยายามโจรกรรมโปสเตอร์โฆษณาชวนเชื่อ และเสียชีวิตจากอาคารโคม่าหลังถูกปล่อยตัวหนึ่งสัปดาห์
*...หนึ่งปีหลังนาจิบ ราซัก เปิดตัวแนวคิด 1มาเลเซีย อดีตที่ปรึกษาของนาจิบและอดีตนายกรัฐมนตรี มาฮาดีร์ โมฮามัด ระบุว่าเขา "ยังคงไม่เข้าใจ" ว่าแนวคิดนี้คืออะไร
*...สโมสรฟุตบอลไบเอิร์นมิวนิกเป็นสโมสรฟุตบอลที่ทำรายได้มากเป็นอันดับสามของโลกใน ค.ศ. 2021
*...มีการเรียกกลุ่มการเมืองขวาจัดอเมริกัน พราวด์บอยส์ ว่าเป็น "คลับชกต่อยขวาจัด" จากการสนับสนุนความรุนแรงของกลุ่ม
*...ในเวลา 20 ปี การเพาะปลูกปอแก้ว จะสามารถผลิตเส้นใยได้ 10 ถึง 20 เท่าของปริมาณที่สามารถผลิตได้จากต้นสนในพื้นที่เท่ากัน
*...มหาเวทย์ผนึกมาร 0 เป็นภาพยนตร์ญี่ปุ่นที่ทำรายได้มากที่สุดใน ค.ศ. 2021 และติด 1 ใน 15 อันดับแรกของภาพยนตร์ที่ทำรายได้ในญี่ปุ่นมากที่สุดตลอดกาล

**5 กรกฎาคม 2565**
...เติงกู ไมมุน ตวน มัต (ในภาพ) เป็นสตรีคนแรกที่ดำรงตำแหน่งประธานศาลสูงสุดของมาเลเซีย
*...เดิมเทศกาลฮานุกกะห์ไม่มีความสำคัญทางศาสนามากนัก แต่กลับมีความสำคัญทางวัฒนธรรมมากเนื่องจากมักฉลองในช่วงเดียวกันกับคริสต์มาส
*...การกำจัดโรคแคงเกอร์ในพืชสกุลส้มอย่างมีประสิทธิภาพอาจต้องรื้อทำลายสวนส้มหรือมะนาวทิ้งทั้งสวน
*...คุวาหาฏีในรัฐอัสสัม ได้รับการขนานนามว่าเป็น "ประตูสู่อินเดียตะวันออกเฉียงเหนือ"
*...ในโอลิมปิกฤดูร้อน 2016 อาร์เจนตินาคว้าเหรียญทองถึงสามเหรียญได้เป็นครั้งแรกในรอบ 68 ปี และมีนักกีฬาหญิงได้เหรียญทองเป็นคนแรกของประเทศ
*..."GIF" ออกเสียงว่า "GIF" ไม่ใช่ "GIF"

**23 มิถุนายน 2565**
...ถือกันว่าพระมุรุกัน (ในภาพ) เป็นเทพเจ้าแห่งชาวทมิฬทั้งปวง
*...ใน ค.ศ. 2006 สารานุกรมออนไลน์ภาษาจีน ไป่ตู้ไป่เคอมีบทความมากกว่า 100,000 บทความ ซึ่งมากกว่าจำนวนหน้าในวิกิพีเดียภาษาจีน
*...สะพานมิตรภาพไทย–กัมพูชา (บ้านหนองเอี่ยน–สตึงบท) เป็นสะพานเชื่อมต่อระหว่างเขตแดนของไทยกับกัมพูชาที่ยาวที่สุด
*...นายแบบ ปีเอโตร โบเซลลี ได้รับการขนานนามจากสื่อว่าเป็น "ครูสอนคณิตศาสตร์ที่เซ็กซีที่สุดในโลก"
*...มีเรื่องสมคบคิดที่บอกว่าเมืองบีเลอเฟ็ลท์ในประเทศเยอรมนีไม่มีอยู่จริง
*...เซลล์เซอร์โตลีมีชื่อเรียกอีกอย่างว่าเซลล์ "แม่" หรือเซลล์ "พยาบาล" เนื่องจากมีหน้าที่เลี้ยงเซลล์อสุจิในระยะของการสร้างสเปิร์ม
หมวดหมู่:วิกิพีเดียรู้ไหมว่า